
L E G E

pentru aderarea Republicii Moldova la Tratatul cu privire la Sistemul european de informații privind vehiculele 
și permisele de conducere (EUCARIS) și la 
Protocolul de modificare a Tratatului referitor
la Sistemul european de informații privind vehiculele
și permisele de conducere (EUCARIS)

Parlamentul adoptă prezenta lege organică.

Art. 1. – Republica Moldova aderă la Tratatul cu privire la Sistemul european de informații privind vehiculele și permisele de conducere (EUCARIS), semnat la Luxemburg la 29 iunie 2000.

Art. 2. – Republica Moldova aderă la Protocolul de modificare a Tratatului referitor la Sistemul european de informații privind vehiculele și permisele de conducere (EUCARIS), semnat la Luxemburg la 8 iunie 2017.

Art. 3. – Guvernul va întreprinde măsurile necesare pentru realizarea prevederilor tratatului și protocolului menționate.

Art. 4. – În conformitate cu art. 18 alin. (1) din Tratatul cu privire la Sistemul european de informații privind vehiculele și permisele de conducere (EUCARIS), Republica Moldova desemnează Centrul Național pentru Protecția Datelor cu Caracter Personal în calitate de autoritate națională responsabilă de controlul respectării normelor de protecție a datelor cu caracter personal, prevăzute de tratatul și protocolul nominalizate.

Art. 5. – În conformitate cu art. 23 din Tratatul cu privire la Sistemul european de informații privind vehiculele și permisele de conducere (EUCARIS), Republica Moldova desemnează Agenția Servicii Publice în calitate de autoritate națională responsabilă de gestionarea băncilor centrale de date referitoare la vehicule şi permisele de conducere, necesare Sistemului european de informații privind vehiculele și permisele de conducere.

Art. 6. – Ministerul Afacerilor Externe și Integrării Europene va pregăti și va remite depozitarului instrumentul de aderare.

